Institiúid Teangeolaíochta Éireann

Ionad taighde ar chúrsaí teangeolaíochta in Éirinn ab ea Institiúid Teangeolaíochta Éireann. Bunaíodh in 1972 é, agus chuireadh sé seirbhísí taighde agus comhairleoireachta ar fáil d'eagraíochtaí a bhí ag dul i ngleic le ceisteanna teanga. Phléadh an Institiúid go háirithe leis na teangacha a bhí á múineadh sna scoileanna: an Ghaeilge, an Béarla, an Fhraincis, an Ghearmáinis, an Iodáilis, agus an Spáinnis, agus bhí freagracht speisialta uirthi i leith na Gaeilge.

Bhí an Institiúid lonnaithe ag 31 Plás Mhic Liam i mBaile Átha Cliath, agus bhí thart ar 30 duine ar an bhfoireann sna 1990idí. Tháinig maoiniú na hInstitiúide ón gCrannchur Náisiúnta.

D'fhoilsítí dhá iris acadúil faoi scáth na hInstitiúide, An Múinteoir Teanga agus Language, Culture agus Curriculum. 

Dúnadh in 2004 í. 

 Rogha foilseachán 
 Ó Baoill, Dónall P. (1996), An Teanga Bheo: Gaeilge Uladh, Baile Átha Cliath: Institiúid Teangeolaíochta Éireann, ISBN 0-946452-85-7.
 Ó Buachalla, Breandán (2003). An Teanga Bheo: Gaeilge Chléire. Baile Átha Cliath: Institiúid Teangeolaíochta Éireann. ISBN 0-946452-98-9. Baile Átha Cliath: Institiúid Teangeolaíochta Éireann.
 Ó Murchú, Séamus (1998). An Teanga Bheo: Gaeilge Chonamara. 
 Ó Sé, Diarmuid (2000). Gaeilge Chorca Dhuibhne. Tuarascáil Taighde. Iml. 26. Baile Átha Cliath: Institiúid Teangeolaíochta Éireann. ISBN 0-946452-97-0.

 Tagairtí 

Catagóir:Teangeolaíocht